
Loa andmine projekti “Avatud uksed” sildfinantseerimiseks

Otsus võetakse vastu Kohaliku omavalitsuse korralduse seaduse § 22 lõike 1 punkti 8 alusel.

1. ASJAOLUD JA MENETLUSE KÄIK

Narva linna Sotsiaalabiamet töötab välja projekti “Avatud uksed” selle järgnevaks esitamiseks Euroopa Sotsiaalfondi. 

Omavalitsuse üheks ülesandeks on luua või osta teenuseid, mis võimaldavad puudega inimestel edukalt toime tulla ja potentsiaali välja arendada. Antud projekti raames korraldatakse töötutele puuetega inimestele täiend- ja ümberõpe, mille raames omandavad osalejad kutse ja läbivad praktika ettevõttes.
Projekti sihtgrupiks on 30 puuetega inimest, kes on töötuna registreeritud, vanuses alates 25. eluaastast.

Projekti käigus omandavad puuetega inimesed sõltuvalt oma valikust kolm eriala. Õppeprogramm sisaldab peale erialakoolituse psühholoogiaalased loenguid ja grupitööd psühholoogiga. See aitab osalejatel kohaneda uues kohas, tõsta inimestel eneseusku oma jõududesse, aktiviseerida neid sotsiaalseks eluks.

Pärast õppeprogrammi läbimist korraldatakse osalejatele praktika ettevõttes. Praktika lõppedes eeldatakse, et osalejad asuvad tööle.

Projekti üldsumma on 1 486 705 krooni. Tööturuameti kaasfinantseering on 99 150 krooni, Sotsiaalkindlustusameti kaasfinantseering on 352 452 krooni.
Programmi kohaselt peab Narva Linnavalitsus algul ise projekti kulud katma, sest välisabi laekub pärast Linnavalitsuse poolt tasutud arvete esitamist kahe kuu jooksul. Selleks, et Linnavalitsus saaks projekti kulude eest õigeaegselt tasuda, on üheks võimaluseks võtta pangast sildfinantseerimise laen. Sildfinantseerimist on vaja summas 323 485 krooni, seal hulgas 2007 aastal 304 062 krooni ja 2008 aastal 19 423 krooni. Lisatud välisabi laekumise graafik.

Sildfinantseerimine tähendab väljamakseid linnaeelarvest välisabi sisaldava projekti kulude katteks välisabist saadavate vahendite ulatuses enne välisabi laekumist. Välisabi vahendite laekumisel linnaeelarve vahendid taastatakse. Sildfinantseerimine on sisuliselt välisabi krediteerimine ning selleks on võimalik kasutada panga sildfinantseerimise laenu.

Narva Linnavolikogu otsusega on vaja anda Linnavalitsusele luba võtta sildfinantseeringut projekti kulude katmiseks.

2. ÕIGUSLIKUD JÄRELDUSED

Vastavalt Kohaliku omavalitsuse korralduse seaduse § 22 lg 1 p 8 kuulub volikogu ainupädevusse   laenude ja teiste varaliste kohustuste võtmine.

3. OTSUS

Projekti positiivse rahastamisotsuse korral anda Narva Linnavalitsusele luba võtta sildfinantseerimise pangalaen projekti kulude katmiseks 323 485 krooni ulatuses, seal hulgas 2007 aastal 304 062 krooni ja 2008 aastal 19 423 krooni.
4. VAIDLUSTAMINE

Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

5. OTSUSE JÕUSTUMINE

Otsus jõustub seadusega sätestatud korras.

